
120                                                  DR 31.7.2018                                                                         

 

 

Berhubung dengan isu dokumen pengenalan diri serta kebajikan anak tidak sah 
taraf yang dilahirkan oleh warga asing, kementerian ini menegaskan bahawa ibu bapa atau 
penjaga individu yang bukan bertaraf warganegara bertanggungjawab untuk menguruskan 
dokumen pengenalan diri dan dokumen perjalanan dengan negara asal ibunya. Kegagalan 
ibu bapa atau penjaga melaksanakan tanggungjawab mereka akan menyebabkan isu 
berbangkit seperti ketiadaan dokumen pengenalan diri dari negara asal yang akhirnya 
menyebabkan keberadaan yang tidak sah dan timbulnya isu-isu sosial di negara ini.  
Seterusnya, mereka juga disalah anggap sebagai stateless di Malaysia. 

 Isu persekolahan individu bertaraf bukan warganegara Malaysia seperti mana yang 
dibangkitkan oleh Ahli Yang Berhormat adalah di bawah bidang kuasa Kementerian 
Pendidikan. Permohonan kewarganegaraan secara pendaftaran di bawah Perkara 16 
Perlembagaan Persekutuan hanya layak dikemukakan oleh individu yang mengemukakan 
sijil kelahiran sebagai bukti dilahirkan di Persekutuan sebelum hari kemerdekaan. 

 Bagi individu yang gagal mengemukakan sijil kelahiran sebagai bukti, permohonan 
kewarganegaraan masih boleh dikemukakan di bawah Perkara 19, Perlembagaan 
Persekutuan iaitu kewarganegaraan secara naturalisasi tertakluk kepada pematuhan syarat-
syarat yang telah ditetapkan. Adalah dimaklumkan bahawa bagi setiap permohonan 
kewarganegaraan di bawah Perkara 19, Perlembagaan Persekutuan, Jabatan Pendaftaran 
Negara turut merekodkan fakta keberadaan pemohon iaitu sama ada sebelum atau selepas 
hari kemerdekaan. 

 Justeru, tempoh keberadaan pemohon adalah salah satu perkara yang diteliti dan 
dipertimbangkan dalam proses permohonan. Dalam hal ini, beban untuk membuktikan 
keberadaan tersebut adalah di bawah tanggungjawab setiap pemohon. Antara dokumen 
yang boleh dikemukakan untuk menjadi bukti keberadaan adalah dokumen pengenalan diri 
anak-anak atau adik-beradik serta bukti perkahwinan di Persekutuan.  

Yang Berhormat Padang Serai bertanyakan adakah kementerian bercadang... 

 Tuan Chan Ming Kai [Alor Setar]: Minta laluan. 

 Dato’ Mohd Azis bin Jamman: ...Untuk menyeragamkan borang permohonan 
kewarganegaraan yang ketika ini dilihat terlampau banyak dan merumitkan pemohon.  
Permohonan kewarganegaraan yang dikemukakan di Jabatan Pendaftaran Negara adalah 
mengikut kategori berdasarkan kepada pemerolehan kewarganegaraan di bawah Bahagian 
III Perlembagaan Persekutuan. Setiap kategori mempunyai syarat-syarat tertentu yang perlu 
dipatuhi.  

Justeru, bagi memudahkan pemohon untuk melengkapkan butiran serta dokumen 
yang diperlukan, borang disediakan mengikut kepada kategori permohonan. Untuk 
makluman, semua borang permohonan kewarganegaraan telah diwartakan di bawah 
Kaedah-kaedah Kewarganegaraan (Pindaan) 1996.  

Yang Berhormat Masjid Tanah bertanya kaedah untuk... 

 Tuan Chan Ming Kai [Alor Setar]: Alor Setar minta laluan. 

 Dato’ Mohd Azis bin Jamman: ...Membantu anak-anak Islam yang dilahirkan oleh 
pasangan luar nikah supaya dapat dibinkan dengan nama ayah kandung mereka. Untuk 
makluman Ahli Yang Berhormat, prosedur pendaftaran kelahiran bagi anak tidak sah taraf 
beragama Islam di Jabatan Pendaftaran Negara adalah selaras dengan keputusan 
muzakarah fatwa kebangsaan.  

Dalam hal ini, semasa pendaftaran kelahiran, JPN akan merekodkan butiran nama 
anak tidak sah dengan nama penuh yang dibinkan atau dibintikan kepada Abdullah atau 
pilihan nama-nama Asma al Husna.   

Yang Berhormat Papar... 

  

 



Berhubung dengan isu dokumen pengenalan diri serta kebajikan anak tidak sah taraf yang dilahirkan oleh warga asing, kementerian ini menegaskan bahawa ibu bapa atau penjaga individu yang bukan bertaraf warganegara bertanggungjawab untuk menguruskan dokumen pengenalan diri dan dokumen perjalanan dengan negara asal ibunya. Kegagalan ibu bapa atau penjaga melaksanakan tanggungjawab mereka akan menyebabkan isu berbangkit seperti ketiadaan dokumen pengenalan diri dari negara asal yang akhirnya menyebabkan keberadaan yang tidak sah dan timbulnya isu-isu sosial di negara ini. Seterusnya, mereka juga disalah anggap sebagai stateless di Malaysia. Isu persekolahan individu bertaraf bukan warganegara Malaysia seperti mana yang dibangkitkan oleh Ahli Yang Berhormat adalah di bawah bidang kuasa Kementerian Pendidikan. Permohonan kewarganegaraan secara pendaftaran di bawah Perkara 16 Perlembagaan Persekutuan hanya layak dikemukakan oleh individu yang mengemukakan sijil kelahiran sebagai bukti dilahirkan di Persekutuan sebelum hari kemerdekaan. Bagi individu yang gagal mengemukakan sijil kelahiran sebagai bukti, permohonan kewarganegaraan masih boleh dikemukakan di bawah Perkara 19, Perlembagaan Persekutuan iaitu kewarganegaraan secara naturalisasi tertakluk kepada pematuhan syarat- syarat yang telah ditetapkan. Adalah dimaklumkan bahawa bagi setiap permohonan kewarganegaraan di bawah Perkara 19, Perlembagaan Persekutuan, Jabatan Pendaftaran Negara turut merekodkan fakta keberadaan pemohon iaitu sama ada sebelum atau selepas hari kemerdekaan. Justeru, tempoh keberadaan pemohon adalah salah satu perkara yang diteliti dan dipertimbangkan dalam proses permohonan. Dalam hal ini, beban untuk membuktikan keberadaan tersebut adalah di bawah tanggungjawab setiap pemohon. Antara dokumen yang boleh dikemukakan untuk menjadi bukti keberadaan adalah dokumen pengenalan diri anak-anak atau adik-beradik serta bukti perkahwinan di Persekutuan. Yang Berhormat Padang Serai bertanyakan adakah kementerian bercadang... Tuan Chan Ming Kai [Alor Setar]: Minta laluan. Dato' Mohd Azis bin Jamman: ...Untuk menyeragamkan borang permohonan kewarganegaraan yang ketika ini dilihat terlampau banyak dan merumitkan pemohon. Permohonan kewarganegaraan yang dikemukakan di Jabatan Pendaftaran Negara adalah mengikut kategori berdasarkan kepada pemerolehan kewarganegaraan di bawah Bahagian III Perlembagaan Persekutuan. Setiap kategori mempunyai syarat-syarat tertentu yang perlu dipatuhi. Justeru, bagi memudahkan pemohon untuk melengkapkan butiran serta dokumen yang diperlukan, borang disediakan mengikut kepada kategori permohonan. Untuk makluman, semua borang permohonan kewarganegaraan telah diwartakan di bawah Kaedah-kaedah Kewarganegaraan (Pindaan) 1996. Yang Berhormat Masjid Tanah bertanya kaedah untuk... Tuan Chan Ming Kai [Alor Setar]: Alor Setar minta laluan. Dato' Mohd Azis bin Jamman: ...Membantu anak-anak Islam yang dilahirkan oleh pasangan luar nikah supaya dapat dibinkan dengan nama ayah kandung mereka. Untuk makluman Ahli Yang Berhormat, prosedur pendaftaran kelahiran bagi anak tidak sah taraf beragama Islam di Jabatan Pendaftaran Negara adalah selaras dengan keputusan muzakarah fatwa kebangsaan. Dalam hal ini, semasa pendaftaran kelahiran, JPN akan merekodkan butiran nama anak tidak sah dengan nama penuh yang dibinkan atau dibintikan kepada Abdullah atau pilihan nama-nama Asma al Husna. Yang Berhormat Papar...